സ്കൂള് തുറക്കല്: എം.എല്.എയുടെ നേതൃത്വത്തില് യോഗം ചേര്ന്നു മലപ്പുറം: സ്കൂള് തുറക്കുന്നതിന്റെ മുന്നൊരുക്ക പ്രവര്ത്തനങ്ങള് വിലയിരുത്തുന്നതിനായി ടി.വി. ഇബാഹീം എം.എല്.എ.യുടെ നേതൃത്വത്തില് കൊണ്ടോട്ടി മണ്ഡലത്തില് യോഗം ചേര്ന്നു. വിവിധ വകുപ്പുകളുടെ നേതൃത്വത്തില് കര്മ്മ പദ്ധതികള് ആവിഷ്കരിച്ചു. കൊണ്ടാട്ടി മോയിന് കുട്ടി വൈദ്യര് അക്കാദമിയില് ചേര്ന്ന യോഗത്തില് മണ്ഡലത്തിലെ സ്കൂളുകളിലെ പ്രധാന അധ്യാപകര്ക്ക് പുറമെ വിദ്യാഭ്യാസവകുപ്പ്, പൊലീസ്, തദ്ദേശസ്ഥാപനങ്ങള്, ആരോഗ്യം, റവന്യൂ വകുപ്പിലെ ഉദ്യോഗസ്ഥരും പങ്കെടുത്തു. സ്കൂള് തുറക്കുന്നതിന് മുമ്ബ് ഒരോ സ്കൂളിലും പൂര്ത്തിയാകേണ്ട മുന്നൊരുക്കങ്ങള്ക്ക് മാര്ഗരേഖ അവതരിപ്പിച്ചു. സ്കൂള് ശുചീകരണം, പരിസര ശുചീകരണം, കുടിവെള്ളം കിണര് എന്നിവയുടെ പരിശോധന, വാഹനങ്ങളുടെയും കെട്ടിടങ്ങളുടെയും ഫിറ്റ്നസ്, സാനിറ്റെസര് അടക്കമുള്ള ആരോഗ്യ കിറ്റുകളുടെ ലഭ്യത ഉറപ്പാക്കല് എന്നിവ സ്കൂള് അധികൃതര് വിവിധ മേഖലയില് നിന്നുള്ളവരുടെ സഹായത്തോടെ ഉറപ്പാക്കാന് നിര്ദ്ദേശിച്ചു. പഞ്ചായത്തുകളുടെയും ആരോഗ്യ വകുപ്പിന്റെയും പൊലീസിന്റെയും സഹായം ഇക്കാര്യത്തില് ഉണ്ടാകും. സ്കൂള് തുറക്കുന്നതിന്റെ മുമ്ബ് ഒരോ സ്കൂളും അധികൃതരുടെ നേതൃത്വത്തില് പരിശോധിച്ച് മുന്നൊരുക്കങ്ങള് വിലയിരുത്താനും തീരുമാനിച്ചു. നഗരസഭ ചെയര് പേഴ്സണ് സി.ടി. സുഹ്റാബി, ബ്ലോക്ക് പഞ്ചായത്ത് പ്രസിഡന്റ് സജ്നി ഉണ്ണി, പഞ്ചായത്ത് പ്രസിഡന്റുമാരായ ബാബുരാജ്, വാസുദേവന് മാസ്റ്റര്, പി.കെ.അബ്ദുള്ള കോയ, ജില്ലാ പഞ്ചായത്ത് അംഗങ്ങളായ പി.കെ.സി. അബ്ദുല് റഹിമാന്, ശരീഫ ടീച്ചര്, കൊണ്ടോട്ടി നഗരസഭാ വിദ്യാഭ്യാസ സ്ഥിരം സമിതി ചെയര്പേഴ്സണ് റംല കൊടവണ്ടി, ഡി.വൈ.എസ്.പി. അഷ്റഫ്, തഹസില്ദാര് അബൂബക്കര്, എ.ഇ.ഒ. സുനിത, ബി.ആര്.സി കോ ഓര്ഡിനേറ്റര് ഡോ.സുധീരന്, ഹെല്ത്ത് ഇന്സ്പെക്ടര് റഊഫ്,പി വി ആസാദ് എന്നിവര് സംസാരിച്ചു.The post സ്കൂള് തുറക്കല്: എം.എല്.എയുടെ നേതൃത്വത്തില് യോഗം ചേര്ന്നു first appeared on MalayalamExpressOnline.